Ir-Regolament tal-Kummissjoni (KE) Nru 2020/2001
tal-15 ta' Ottubru 2001
dwar in-nomenkaltura tal-pajjiżi u t-territorji għall-istatistika tal-kummerċ estern tal-Komunità u l-istatistika tal-kummerċ bejn l-Istati Membri
(Test b'relevanza għaż-ŻEE)
IL-KUMMISSJONI TA' KOMUNITAJIET EWROPEJ,
Wara li kkunsidraw it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1172/95 tat-22 Mejju 1995 dwar l-istatistika li għandha x'taqsam mal-kummerċ ta' oġġetti mill-Komunità u mill-Istati Membri tagħha ma' pajjiżi li mhumiex Stati Membri [1], kif l-aħħar emendat bir-Regolament (KE) Nru 1917/2000 [2], u partikolarment l-Artikolu 9 tiegħu,
Billi:
(1) Bi qbil ma' l-Artikolu 9 tar-Regolament (KE) Nru 1172/95 l-introduzzjoni tan-nomenkaltura ta' pajjiżi u territorji huwa r-responsabbiltà tal-Kummissjoni.
(2) Il-verżjoni ta' din valida sa l-1 Jannar 2001 kienet dikjarata fl-Anness mar-Regolament tal-Kummissjoni (KE) Nru 2032/2000 [3].
(3) Il-kodiċi alfabetiku ta' pajjiżi u territorji hu bbażat fuq l-alfa ISO 2 livell fis-seħħ sakemm ikun kompatibbli mar-rekwiżiti tal-leġislattiva tal-Komunitá, iktar il-quddiem, hu preferibbli li jkollu perjodu ta' transizzjoni li jippermetti Stati Membri li jaddattaw l-emendi magħmula; hu essenzali għall-għanijiet ta' simplifikazzjoni għal dan il-perjodu ta' transizzjoni li jintemm meta d-disposizzjonijiet li jirrevedu r-regolamenti dwar Dokument Amministrattiv Wieħed ikun fis-seħħ.
(4) Il-miżuri provvduti f'dan ir-Regolament huma bi qbil ma' l-opinjoni tal-Kumitat ta' l-Istatistka li għandha x'jaqsam mal-Kummerċ ta' Oġġetti ma' Pajjiżi li Mhumiex Membri,
ADOTTAT DAN IR-REGOLAMENT:
Artikolu 1
Il-verżjoni valida sa l-1 Jannar 2002 dwar in-nomenkaltura ta' pajjiżi u teritorji għall-istatistika Komunitarja dwar il-kummerċ barrani u l-istatistika tal-kummerċ bejn l-Istati Membri hija dikjarata fl-Anness miġjub hawn.
Artikolu 2
Dan ir-Regolament għandu jidħol fis-seħħ fl-1 ta' Jannar 2002.
Iżda, l-Istati Membri jistgħu jużaw il-kodiċi bi tliet ċifri numeriċi murija wkoll fl-Anness ma' dan ir-Regolament sakemm jidħlu fis-seħħ id-disposizzjonijiet li jirrevedu l-Annessi 37 u 38 mar-Regolament tal-Kummissjoni (KEE) Nru 2454/93 [4].
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta' Ottubru 2001.